Izvan tela i bez bagova | B92 Blog\nŠta on to toliko čeka? Čeka dan kad će rezolucija 3D skenera biti dovoljno velika da ceo mozak skenira u dovoljno detalja pa da se, po pretpostavci da iza našeg intelekta nema ništa mnogo dublje od elektrohemijskog, ništa značajno ne izgubi ako se te informacije koriste za simulaciju u nekom moćnom kompjuteru. Stare tema, ja sam ih se doticao više puta.\nOvih dana je IBM, u kolaboraciji sa Stanfordskim Univerzitetom, uspeo da se u 3D sekniranju spusti do rezolucije od 4 nm (nanometara) koja je dovoljna da se proteinski molekul snimi u finim detaljima, a neuron ovoj rezoluciji dođe velik kao planina, sa indikacijom da može da se ide i ispod jednog nanometra. Skeniranje ne uništava uzorak i iako ovaj skener nema nikakve veze sa medicinskim skenerima, pošto se ovde radi samo o izuzetno malim uzorcima, odlično je podsećanje na prolaznost istraživačkog vremena i naučno tehnološke sadašnjosti.\nI druga vest je iz nanotehnologije gde je običan, "svakodnevni" grafit (iz olovaka kojima pišemo, npr) focus sve uzbudljivijeg istraživanja. Naime, grafit je ugljenik i u slojevima debljine jednog atoma, odvojenim od drugih slojeva, a te međuslojne veze su izuzetno slabe, ima neobične osobine i potencijal da se prave tranzistori (kontrolisani prekidači) koji mogu da se klokuju čak i brzinama koje se mere u terahercima. To je nekoliko stotina puta brže od klokovanja mikroprocesora u našim kompjuterima. Prvi, osnovni i jedan od posebno teških problema je bio kako napraviti grafit debljine jednog atoma i ovih dana su na tu temu postignuti impresivni laboratorijski uspesi.\nMikroprocesori su i bez grafita bili na dobrom putu da do oko 2020-te ponude sirovu snagu procesiranja jednog ljudskog mozga, a za otprilike 1000 dolara, pa ovi nedavni uspesi samo nude još jednu evolutivnu granu na tom putu.\nOdnos sirove snage prema rafiniranoj je sličan odnosu izmeću gomile rude gvožđa i automobila, pa i dalje pričamo o border-line naučnoj fantastici, ali nauka danas je sve brži clock našeg naučno fantastičnog života. Tako, zaboravimo ezoteriku nekog AI entiteta nastalog evolucijom u IT laboratorijama i zamislimo nas, sa svim manama, preslikane u naše umrežene radne stanice. Iako se ja mnogo češće ovoga dotičem na blogu nego što ramišljam o ovome izvan bloga, fascinacija temom jedva da ima granice i novi uspesi u nauci i inženjeringu, pa novi, slučajan odlazak na Edge podseća na šačicu podtema:\nBića u kompjuterima i izvan mogu da komuniciraju, to jedva da bi bio tehnološki izazov.\nU odnosu na neku referencu, zajedničku i nama i "njima", bića u kompjuteru mogu da se ubrzaju, uspore, isključe, uključe, vrate u prošlost, odu u budućnost bez svesti o tome.\nUbrzana 1000 puta gledano iz našeg referentnog sistema takva bića i evoluiraju 1000 puta brže iako se njihov unutrašnji život ne razlikuje od naših. Iako dramatično inteligentnija od nas mogu da budu potpuno nemoćna kad je naša volja u pitanju. Takve osobe, koje nismo "videli" godinu dana, mogu da nam prepričaju jednu alternativno hiljadugodišnju budućnost.\nIdeja Douglas Hofstadtera da smo mi čudne mentalne petlje dobija ceo novi domen novih značenja - virtuelna osoba može da gleda u svoju virtuelnu konzolu na virtuelnom kompjuteru i da se prostim pokretima miša opija, drogira, trezni, zaljubljuje, odljubljuje, transportira kao u Star Treku itd.\n3D skeneri će verovatno pre, i sa većom verovatnoćom, stići tamo gde ih Kurzweill čeka. U ovo je sve teže ne verovati. A ko ne veruje u skoru kompjutersku priču na ovu temu može da se posluži manje impresivnom, a nešto mučnijom 3D printerskom alternativom. 3D printeri su od nedavno počeli da "pljuckaju" delove našeg skeleta (e.g. lobanje) od za sad samo neorganskog materijala slične strukture onoj koju nam je majka priroda dala.\nImpresivna je bila i nedavna operacija u Španiji gde su ženi presadili deo dušnika od druge osobe koja je izgubila životg u nesreći. Samo, ovog puta, da organizam ne bi odbacio strano telo, taj deo je prvo očišćen od svih ćelija osim kolagena (protein koji uglavnom postoji izvan naših ćelija i koji tkivu daje potrebnu čvrstoću) koji organizam skoro uopšte ne odbacuje. Onda su ćelije primaoca naterane da "narastu" na ovom kolagenskom kosturu u novi deo dušnika, pa ne bi trebalo da bude opasnosti od odbacivanja. I ne moraju da se piju lekovi koji "umrtvljuju" naš imunitet do kraja života, pa nas tako izlažu velikom broju drugih opasnosti.\nPitanje je trenutka kad će extra-celularni kostur početi da se 3D štampa, a koga interesuje naučna fantastika može da razmisli i o "štampanju" našeg drugog najpopularnijeg organa J\nDa bi zagolicao maštu Edge lista nekoliko mogućih odgovora u uvodu...\n- Beating death\n- Changing human nature\n- The advent of telepathy\n- The decline of the text\n- The end of optimism\n- Miniaturizating humans\n- The rebirth of Africa\n- The empire of the phone\n...da bi završio sa opširnijim mislima 151-og autora. Normalno je da ne razumemo svi sve odgovore, ali zato imamo i neke svoje.\nŠtampanje najpopularnijeg organa kao muški odgovor na pitanje je ovog puta ostalo izvan konkurencije :)\nalpeot 19:47 21.01.2009\nAko bismo tehnoloski razvoj merili po tzv. skali Kardaseva, onda mislim da postoje realne sanse da do, na primer, 2070. godine humana civilizacija dostigne nivo 0,85. Sta bi nas moglo dovesti do civilizacije tipa I?\nNeke mogucnosti - siroka upotreba nuklearne fuzije ili proizvodnja antimaterije kao izvora energije.\nMilan Novković 19:55 21.01.2009\nMeni je sve što traje više od 30 godina surovi pesimizam :)\ndrug.clan 21:14 21.01.2009\nZasto bi to uopste radili kada vec sada za samo 39 centa (12c silicijumsku sirovinu + 15 centi ram i mehanicku osnovu + 1.5kWh energije , ) mozemo napraviti solarni panel snage 1W koji sakuplja besplatnu enegriju. Ako nove solarne panele pravimo sa energijom iz vec napravljenih ovaj proces je vise od deset puta jeftiniji od najjeftinije alternative. Medjutim iz "nekog" razloga danas ne mozete kupiti panel za manje od 3-4 dolara po W.\nZa obezbedjivanje dovoljno energije za potrebe Srbije nije potrebno prekriti ni sve krovove u BG-u. Cena prekrivanja kuce solarnim panelom mogla bi biti manja od cene sadasnjih materijala koji se koriste jer je solarni panel u osnovi pesak.\nZasto taziti resenje u buducnosti kada ga vec imamo - pitanje je samo volje da se resenje primeni!\nalpeot 21:24 21.01.2009\nZasto bi to uopste radili kada vec sada za samo 39 centa (12c silicijumsku sirovinu + 15 centi ram i mehanicku osnovu + 1.5kWh energije , ) mozemo napraviti solarni panel snage 1W koji sakuplja besplatnu enegriju. Ako nove solarne panele pravimo sa energijom iz vec napravljenih ovaj proces je vise od deset puta jeftiniji od najjeftinije alternative. Medjutim iz "nekog" razloga danas ne mozete kupiti panel za manje od 3-4 dolara po W. Za obezbedjivanje dovoljno energije za potrebe Srbije nije potrebno prekriti ni sve krovove u BG-u. Cena prekrivanja kuce solarnim panelom mogla bi biti manja od cene sadasnjih materijala koji se koriste jer je solarni panel u osnovi pesak.Zasto taziti resenje u buducnosti kada ga vec imamo - pitanje je samo volje da se resenje primeni!\nMislim da niste razumeli sta sam zeleo da kazem... Po skali Kardaseva, civilizacija se rangira kao civilizacija tipa I ako je sposobna da iskoristi i kontrolise svu snagu (energiju po jedinici vremena) koja je raspoloziva na planeti (u slucaju Zemlje, oko 2x10^17 W).\nCivilizacije tipa II i tipa III su sposobne da iskoriste i kontrolisu svu raspolozivu snagu jedne zvezde ili galaksije (respektivno).\ndrug.clan 22:10 21.01.2009\nMozda gresim ali se onda nesto u racunici ne slaze:\nplanetu zemlju godisnje "pogodi" oko 5 x 10^24 J a nasa civilizacija kontrolise (koristi) 5 x 10^20 J onda ispadne da je nasa civilizacija na nivou 0.0001 a ne 0.7\nalpeot 23:04 21.01.2009\nMozda gresim ali se onda nesto u racunici ne slaze:planetu zemlju godisnje "pogodi" oko 5 x 10^24 J a nasa civilizacija kontrolise (koristi) 5 x 10^20 J onda ispadne da je nasa civilizacija na nivou 0.0001 a ne 0.7\nGresite. Vrednost K (nivo civilizacije po Kardasevu) se racuna po tzv. Saganovoj formuli:\nZa W Sagan je 1973. godine upotrebio vrednost od 10 TW, mada je i to bilo preterano. Trenutna proizvodnja energije (racunata u jedinicama snage) je oko 16 TW, tako da dobijate vrednost K oko 0,72.\nJa prosto ne vidim kako je moguce bez masovne nuklearne fuzije i/ili masivne proizvodnje antimaterije civilizaciju pogurati ka tipu I.\nNeki naucnici su predlagali dalju ekstrapolaciju skale na civilizacije tipa IV, ali tu postoji neslaganje - prema jednom vidjenju, civilizacija tipa IV bi bila u mogucnosti da kontrolise i iskoriscava energiju citavog vidljivog svemira, dok bi prema drugom predlogu (naseg astronoma Milana Cirkovica) civilizacija tipa IV kontrolisala i iskoriscavala energiju galaktickog superjata (u slucaju humane civilizacije, hipoteticki, to bi bilo Lokalno jato galaksija).\naguero 23:52 21.01.2009\nK = UKC!\nMomci,samo napred!Ali pazite da ne sjebete civilizaciju nacisto nekim pogresnim proracunom!Lepo je sto se igrate Mileve i Alberta (Ajnstajna),samo ne preterujte!\nmarco_de.manccini 20:25 21.01.2009\njel' chesto ovo?\non se davno obogation\ni meni se chesto deshava ovo n posle io. vidim deshava se i tebi. bash me interesuje koliko je chesta pojava.\nMilan Novković 20:32 21.01.2009\nRe: jel' chesto ovo?\nbash me interesuje koliko je chesta pojava\nMeni dosta česta, i nije jedina, i isto sam se tako često u čudu pitao otkud to!\nOvde verovatno zbog toga što sledeća reč počinje sa 'n' pa u pokušaju da kucam brže nego što umem ja izgubim kontrolu nad prstima (desna ruka kuca n-ove, a leva space)\nIako, često mi se dešavaju i greške za koje nema ovako "logičnog" objašnjenja :)\nmarco_de.manccini 21:17 21.01.2009\nmeni se, iz pozicije laika psihologa, chini da je drugo u pitanju. verovatno veliki deo vremena provodish chitajuci, razgovarajuci, pishuci, pa i misleci na engleskom. mnoge rechi u engleskom zavrshavaju na ion, pa se tokom vremena razvije taj refleks dodavanja n posle io. ja to definitivno radim nesvesno vec duzhe vremena.\ndrug.clan 21:18 21.01.2009\nsta treba da se desi....\nMislim da ce se pre bilo koje prirodne ili tehnoloske novine koja ce promeniti sve desiti ipak socijalna promena koja ce promeniti sve.\nBojim se promena nece biti prijatna i da se iza brda valja nekoliko kandidata.\nNadam se da nisam u pravu i da cu se u ovom slucaju kao pravi pesimista prijatno iznenaditi a ukoliko se i ostvari mracno predvidjanje bar cu biti u pravu!\nMilan Novković 22:53 21.01.2009\nRe: sta treba da se desi....\nMislim da ce se pre bilo koje prirodne ili tehnoloske novine koja ce promeniti sve desiti ipak socijalna promena koja ce promeniti sve.Bojim se promena nece biti prijatna i da se iza brda valja nekoliko kandidata.Nadam se da nisam u pravu i da cu se u ovom slucaju kao pravi pesimista prijatno iznenaditi a ukoliko se i ostvari mracno predvidjanje bar cu biti u pravu!\nJa sam iz subjektivnih razloga postavio vreme u jednačinu. Edge ga ne pominju, interesuje ih samo taj neki novi svet, potpuno različit od današnjeg, kako razni ljudi mogu da ga zamisle.\nkresan 21:40 21.01.2009\nDa ti pokazem moj neuron......\nAj ti zamisli kretenje unazad\nPazi kad ti i ja u obrnutom\nPrelazimo iz starosti u zrelost,\nOnda u detinjstvo i\nHvala ti Boze jednom,\nPazi kada se secamo buducnosti\nA namamo pojma\nJadan Kvejn, pa nije on covek zasulzio da\nGa sa Frojdom porede,\nJos grdje sa Schopenhauerom\nBas kao ni mi,\nBrate kao ja i ti………..\nSecas se nas sa one dve bliznakinje.\nMuski san.... a ti i ja neinspirativni,\nBlesavi, misionarski nastorjeni s\nA kakva je tu nano-mala-velika-tehno-brain\nRight approach tehnologija skrivena,\nPazi, plavusice x 2 dodji\nDa ti pokazem moj neuron\nveliki ko planina…cccc\nSta je sve moglo tu da se steluje…\nAj ti zamisli sada batice kretenje unazad……\nMilan Novković 22:50 21.01.2009\nRe: Da ti pokazem moj neuron......\nFiziološko kretanje u nazad i sećanje budućnosti su u mnogim kontradikcijama, a bez da se menaju neki fizički zakoni. Telesno, čak obična mrdanja rukama i nogama, je poprilično ugrađeno u naša sećanja, čak i mnoga koja na prvi pogled izgledaju potpuno bestelesna.\nTako, neko "telo", invariantno na smer toka vremena bi nam bilo potrebno da bi sećanja imala smisla. Pa tako i ovo "variantno" telo postaje jedan novi, pomalo čudan i nesimetričan entitet kad je naš duh u pitanju.\nMnogi ljudi od prirodnih nauka bi bili izloženi i mnoštvu drugih paradoksa. Ovo samo pokazuje kako ni nad maštom nemamo ni približno proizvoljnu kontrolu a u koju bi mnogi od nas smeli da se zakunu, nego je treniramo kroz život kako treniramo vožnju bicikla, plivanje, sviranje, pisanje, razmišljanje na "opipljivije" teme i ostalo :)\nAna WithAFamilyNameTooHardToPron 05:44 22.01.2009\nmilane, nije stvar u rezoluciji, nego u interpretaciji, inace bi sve moglo da ispadne kao kod pekica. kako se zvase ona pripovetka kad naucnici buducnosti na nosnovu najnovijih saznanje interpretiraju nas svet?\nimali smo jednog radiologa koji nam je stalno govorio o vaznosti klinicke dijagnoze pre zahteva za skeniranje. na slici se otkriju svakojaka cuda koja uopste ne moraju da budu relevantna za problem koji covek ima. jednostavno - ove male nesavrsenosti, ovde konkretno u vidu cistica, adenoma i sl, su samo deo razlike medju ljudima. jeremy je to divno filozofski sazeo u recenicu :"crap in - crap out"\nMilan Novković 10:22 22.01.2009\nnije stvar u rezoluciji, nego u interpretaciji\nNaravno, skeniranje i kompjuteri će sigurno dostići nivo, nego će modeliranje biti problem, a ako se ikad desi sigurno neće biti skoro.\nSamo, ja mislim da najveći problem neće biti u interpretaciji na koju ja mislim da ti misliš. Tj, intepretirati šta tačno znači "okidanje" pojedinačnih ili manjih grupa neurona negde u mozgu možda neće biti nikad moguće, samo za ove eksperimente nije ni bitno. Mi već danas imamo dosta softwerskih modula za koje ne znamo kako rade, a rade dobro :) Tj "utreniramo" ih na istorijskim podacima i situacijama i onda oni sa ogromnom pouzdanošću rešavaju nove probleme iz iste kategorije.\nMedicina je potpuno druga priča - nešto je pokvareno i vi se trudite da razumete, gde god da se problem desio. Ovde samo treba razumeti kako "periferije" rade - šta hoćemo da kažemo, kojim rečima i gestovima (to na kraju sve ide preko mišića) i kojim nervima i kako primamo podatke iz čula. Kako idemo sve dublje, sve što je potrebno je dobar model neurona i sinapsi.\nMi u IT-ju imamo "garbage", and a lot of it, pa smo prepevali vašu fiziološku frazu u "garbage in garbage out". :) Ono što je interesantno kod mozga je da je poprilično otporan ne neke promene u parametrima koji definišu kako neuroni i sinapse rade, npr kad smo pijani menja se rad, tako da i naše modeliranje ima nešto prostora za grešku.\nMislim da modeli već sad nisu toliko loši - već su u nekim trials elektronske zamene za potpuno nefunkcionalnu rožnjaču. Sećam se i eksperimenata gde pokušavaju da razumeju kako radi optički nerv pošto se već u njemu dešava neka redukcija informacija (on se širi u sve više nervnog tkiva kako prilazi mozgu) uradili su sledeće: uzeli nerv od krave u nekoj fabrici mesa. Iseckali ga po pužini u jako tanke slojeve. Skenirali 2D (danas ovi skeneri idu do preko 5,000 dots per inch što je više nego dovoljno da bi se snimili detalji). od tmnoštva 2D snimaka softverski napravli 3D model pa po tome dizajnirali elektronsko kolo. I, kažu, dobili odlične rezultate (iako ne treba zaboraviti da naučnici umeju da požure sa hvalom). A rezultate je moguće meriti poreženjem sa pravim delom nerva koji može u laboratoriji da se stimuliše.\nPrvi slepi ljudi u kliničkim eksperimentima su dobili veštačko oko od samo 16 pixela, 4x4 i kažu da im mnogo znači, sećam se da je sledeća verzija trebala da ima16x16 rezoluciju. ovo je bilo pre više godina\nOno što je fascinantno je koliko etičkih problema donosi ovako neka mogućnost modeliranja celog mozga, a mi, to je stara stvar, mnoge stvari radimo zato što možemo i iz čiste radoznalosti.\nirinaraw 15:10 24.01.2009\nPesnik razume Milana. a Milan razume da pesnik razume istog.\nOnda se nadje porcelanska lutka da im objasnjava da je\n9 planeta malo za suncev sistem.....ix,ux,ix\nbackground noise 22:06 21.01.2009\nI ja citam Edge\nAli obicno mnogo toga ne razumem, sto zbog nedostatka vremena da sa svojim nivoom engleskog ( a mnogi mi kazu, eto ti super znas engleski, ha, ha, ha,) savladam tekstove, sto zbog nedostatka specificnih znanja. Stoga je i moj komentar potpuno laicki.\nMoj je utisak da nijedna tehnoloska inovacija nece biti presudna za opstu promenu u smislu da ce mogucnosti koje nudi generisati zelju da se te mogucnosti iskoriste.\nOcekujem da ce covecanstvo suoceno sa potencijalnim opasnostima od kojih se ni najimucniji ne mogu svojom voljom, novcem, opremom zastititi sagledati nove mogucnosti i tek tad ih upotrebiti.\nDakle, moj utisak je da tvoj tekst govori o orudjima kojima ce se velika promena izvrsiti a ne o uzrocima iste.\nUkoliko pak tehnoloska inovacija bude presudna za opstu promenu u smislu da ce mogucnosti koje nudi generisati zelju da se te mogucnosti iskoriste, a zatim te mogucnosti iskoriste i stvari se time promene sustinski onda ce to biti "the end of the human kind as we know it" (da parafraziram REM), pa onda to i nije promena nego kraj i novi pocetak.\nPosto se verovatno nesto bolje snalazis na Edge nego ja imam ptianje:\n- da li je ova tema na Edge namerno postavljena kao nedovoljno definisano pitanje da bi se pre svega videlo kako se pojam promene dozivljava medju ljudima cija rec vredi da se nadje na Edge ili\n- urednik/autor ima usko glediste na pojam "promena" ili\n- eventualni kraj i novi pocetak vidi kao promenu posto ni kraj ni pocetak nece biti trenutni nego ce se odvijati u odredjenom periodu od najmanje jednog ljudskog veka?\nMilan Novković 22:29 21.01.2009\nRe: I ja citam Edge\nPitanje jeste široko i ja sam ga shvatio kao razmišljanje na temu sveta i postojanja potpuno različitog od sadašnjeg, a bez obzira kako se i u kom vremenu tamo stiže i kakve su verovatnoće da se tamo stigne.\nZnači, mašti se daje na volju i odgovori su utoliko subjektivniji, oslobođenji okova verovatnoće, kauzalnosti i tekućeg stanja stvari.\nVerovatno većina nas ima više potpuno različitih odgovora, u zavisnosti kako živimo i čime se bavimo.\nbackground noise 00:19 22.01.2009\nOK, mene je zbunilo:\nNeizbezna sirina pitanja i vremensko ogranicenje za realizaciju. Ali to i nije vise tako vazno.\nUbrzavanje u obradi informacija podseca na usijavanje metalnog (ili amorfnog vrha), u određenom momentu on pocinje da se topi, ili jos lepse - isparava, prelazeci u nesto sasvim drugo, u drugo agregatno stanje.\nZelimo li da sve predje u drugo agregatno stanje?\nBrzina obrade i skladistenja informacija je neodoljiva, nezamislivo veliki broj e-mailova se razmeni svaki dan. Ali, ogromna kolicina ( da li veci deo) informacija je uskladisten na mnogo mesta istovremeno cak i na hardovima nasih licnih racunara, da ne govorimo o mrezi. Cak i na flesu ponekad imam dva puta isto, i to sasvim slucajno jer sam zaboravio da sam to vec jednom snimio ali u drugom folderu. Hocu da kazem da nas komfor u rukovanju informacijama cini nemarnim. Postajemo sami svoj spam, kao da nam nije dovoljno, 60, 70 ili 80 % spama na mrezi ( ima vise procena).\nBrzina racunara prikljucenih na mrezu i sve brzi serveri ce nam omoguciti da postenmo nemarni i prema aktivnim aplikacijama i ko zna kakvim programskim resenjima koja ce u medjuvremenu biti kreirana.\nHoce li programi pisati programe?\nHocemo li se u buducnosti u kojoj sve bude drugacije brinuti pre svega o visku informacija, boriti se da na vreme izbrisemo one koje se neminovno generisu i gone usijani vrh da isparava?\nAlexDunja 23:29 21.01.2009\naguero 23:57 21.01.2009\nTo samo moze ivana23!Ona sve moze!Zovite je!\nBlade Runner 00:05 22.01.2009\nDa pokusam da je odmenim ...\nMilan Novković 00:06 22.01.2009\nUvod u vreme :)\nAlexDunja 00:26 22.01.2009\nbackground noise 00:50 22.01.2009\nMozda dozivimo prosvetljenje\nKao ovaj britanski vojnik koji se seca atomskih proba:\nMozda je dosezanje sposobnosti covecanstva, da se aktivno, jednim gestom samounistimo, dakle da odlucimo o sopstvenom postojanju i nepostojanju vec promenilo sve, samo sto posledice jos dovoljno vidljive.\nMilan Novković 10:54 22.01.2009\nRe: Mozda dozivimo prosvetljenje\nDotiču se ispitanici i nuklearne opasnosti. Ja sam tek juče naleteo na ovo pitanje, ovde ima 151 odgovor što je nekoliko stotina stranica teksta i čitanje me tek čeka.\nJa nekako ne umem da se sinhronišem sa pesimističkim razmišljanjima dok ne odradim sve optimističke varijante :)\nbackground noise 13:19 22.01.2009\nNisam pesimistican, mozda je promena pokrenuta saznanjem o sopstvenoj moci. Da se promena desi, bice potrebno da suocimo sa nuznoscu.\nA ako se ustanovi da je metan na marsu organskog porekla? Da li ce to izazvati nekakvu promenu?\nMilan Novković 14:15 22.01.2009\nSkoro sigurno, bar meni. Vratiti uzorak na zemlju je skoro pa tehnološki moguće. I ono što tad "ugledamo" će skoro sigurno imati velikog značaja za većinu nas.\nAna WithAFamilyNameTooHardToPron 05:36 22.01.2009\npa to je kao\nu onoj igrici wow\nvirtuelna osoba može da gleda u svoju virtuelnu konzolu na virtuelnom kompjuteru i da se prostim pokretima miša opija, drogira, trezni, zaljubljuje, odljubljuje, transportira kao u Star Treku itd.\npricao mi it brat da postoje neki sto u stvarno zivotu zaradjuju kao virtuelni rudari, kopajuci virtueno zlato za virtuelnog gazdu sa stvarnim bankovnim racunom\nmaksa83 08:58 22.01.2009\nRe: pa to je kao\nU Kini postoje čitavi takvi "rudnici".\nMilan Novković 10:27 22.01.2009\nU Kini se onomad desilo i pravo ubistvo zbog biznisa u virtuelnom svetu.\nmaksa83 10:57 22.01.2009\nMislim da je bila Koreja, neki tip je nekom drugom u igri pozajmio neki čudesni mač, a ovaj ga je preprodao nekome za prave pare. Ovaj prvi je onda našao ovog drugog i izbo ga nožem. Pravim & namrtvo. I dobio (suspendovanu) smrtnu kaznu. Pravu.\nEdit: u pravu si, ipak jeste Kina (Šangaj), a Južna Koreja ima policijski odsek koji se bavi in-game kriminalom.\nMilan Novković 11:14 22.01.2009\nInteresantno mi kako se zbog virtuelnog pojavljuju novi atribucioni obrasci a da bi se razumelo.\nJa sam se toliko navikao na Sky+ gde prijemnik dolazi sa kompjuteron i n Gb diskom pa "živi" program može da se zamrzne ili premota unazad, da ponekad u kolima odlutam dok radio vrti interesantnu priču i ja onda "poletim" da premotam ono što je ispričano.\nNeću da se lečim dok ne počnem da polećem da premotam ono što mi žena priča u četiri oka :)\nmaksa83 11:20 22.01.2009\nTesla u nekoj svojoj autobiografijici priča da su se njemu stvari javljale kroz neke "filmove" (danas bi verovatno rekli "tripove" ) koji su mu se van njegove kontrole dešavali u glavi, i kaže da je skokovite napretke počeo da pravi kada je naučio da te filmove posle sebi pušta i premotava. Kaže i da zna pouzdano da je i njegov (rano poginuli) brat imao iste takve filmove, i da mu je jedno od većih opterećenja u životu bilo što su svi pričali da "jeste Nikola pametan, ali Dane je genije" ). Zamisli kako bi izgledao ovaj svet da su obojica stigli da rade i stvaraju.\nmarco_de.manccini 06:50 25.01.2009\nZamisli kako bi izgledao ovaj svet da su obojica stigli da rade i stvaraju.\npa struja bi imala 7 faza. najmanje.\n112358oo 10:45 22.01.2009\nWhat will change evertything?\nsve od dole navedenog i ono što sam propustio da navedem.. ovo je moj izbor, poređan onako kako ga ja vidim posmatrajući ljude u celini tokom vremena koje predstoji..\nSocial media literacy, Howard Rheingold, communications expert\nBetter measurements, Gregory Cochran, consultant in adaptive optics\nThe EBB of memory, Kevin Slavin, digital technologist\nThe synchronization of brains, Jamshed Bharucha, professor of psychology\nMolecular manufacturing, Ed Regis, science writer\nThe re-implementation of life in engineered materials, Neil Gershenfeld, physicist\nSilicon immortality : Downloading consciousness into computers, David Eagleman, assistant professor of neuroscience\nRounding an endless vicious circle, Alan Alda, actor\nAnimal feelings, April Gornik, artist\nCarniculture, Austin Dacey, philosopher\nA new kind of mind, Kevin Kelly, editor-at-large\nEmpathy, Eric Fischl, artist\nClimate will change everything, William Calvin, neuroscientist\nChanges in the changers, A. Garrett Lisi, independent theoretical physicist\nDiscovering another universe in our universe, Steve Nadis, science writer\nA separate origin for life, Robert Shapiro, professor emeritus\nNeuronally expressed messages, Peter Schwartz, futurist and business strategist\nPeople who can intuit in six-dimensions, Robert Sapolsky, neuroscientist\nRadiotelepathy, the direct communication of feelings and thought from brain to brain, Freeman Dyson, physicist\nThe unmasking of true human nature, Aubrey de Grey, gerontologist\nInside out: The epistemology of everything, Tor Nørretranders, science writer\nThe open universe, Stuart Kauffman, director\nThe anthroposphere, Nicholas A. Christakis, physician and social scientist\nAfrica, James J. O'donnell, classicist\nA forebrain for the world mind, W. Daniel Hillis, physicist and computer scientist\nSoul-travel for selfless beings, Thomas Metzinger, philosopher\nProof of the Riemann hypothesis, Clifford A. Pickover, science writer\nThe end of analytic science, Mihaly Csikszentmihalyi, psychologist\nThe liberation of time, Lee Smolin, physicist\nShadow biosphere, Paul Davies, physicist\nImmortal cognition, boundless happiness, Marco Iacoboni, neuroscientist\nNever-ending childhood, Alison Gopnik, Psychologist\n112358oo 16:36 22.01.2009\nRe: What will change evertything?\nnadam se da nisam promašio temu, te nema kontra-komentara.....\nMilan Novković 16:44 22.01.2009\nNe, nego ja još nisam pročitao izabrane odgovore, ostavio za vikend :)\n112358oo 17:03 22.01.2009\nako preostane vremena, u skladu sa Social media literacy, Howard Rheingold-a, preporučujem i tekstove neVIP blogera koje je na http://blog.b92.net/ malo teže naći......\nMilan Novković 17:40 22.01.2009\nNisam znao, dodao u VIP, thanks.\nOvo je, sigurno, velika stvar.\nPošto treba dosta vremena za web moja firma se pre godinu i nešto dana bacila na Web3 portal i upravo ga završavamo.\nSa raznih feedova uzimamo vesti (pored tona druge funkcionalnosti) pa:\n- Sažimamo tekst automatski. Softwer to malo smešno radi, lingvisti će imati noćne more, ali je korisno\n- Izdvajamo semantic orientation (sentiment, crno-beluškasto mišljenje). So far u investicionom bankarstvu daje solidne rezultate (iako je ovo lak period pošto je sentiment negativan accross the board). Imali smo onomad EC projekat na ovu temu pa znamo da je moguće i sa našim resursima (Reuters krenuo sa uslugom prošle godine, tako i Xerox podržao neki start-up itd).\nOdradili smo investiciono bankarstvo, sad radimo Health & Fitness, pa će doći na red popularna nauka itd.\nU zavisnosti koliko je RSS friendly B92 blog u jednom trenutku ćemo probati i to :)\nNažalost kasnimo pola godine, standardan scope creep, al tu smo, pri kraju.\nbackground noise 10:52 23.01.2009\nOpet ja razmisljao\nKako da jos nesto kazem\nOstaje pitanje da li je covecanstvo sposobno da donosi i da sprovodi odluke.\nElem, za sve sto si ti napisao a i za ono nesto sto sam stigao da procitam do sad od 151 clanaka potrebna je materijalna baza. Ne mislim na pare nego na materijale, fizicki. Iako za cipove treba malo, da bi se to malo napravilo treba mnogo svega drugog, a treba napraviti i objekte u kojima se sve to proizvodi i bla, bla, sirovina, resusra. Malo zurim, imam puno posla, pa se izvinjavam ako je zbrkano.\nTi materijali se uglavnom dobijaju iz prirodnih resursa ili se sintetizuju opet od baznih sirovina iz prirodnih resursa.\nU jednom trenutku covecanstvo mora da se opredeli izmedju:\n1. Da li ce iskoristiti sve prirodne resurse, ovladati planetom tako da je po volji regulise (klimu, vodene tokove, pomera kontinente po volji isl.)\n2. Razviti tehnologiju sinteze na nivou atoma tako da se koriste iskljucivo potpuno sinteticki materijali za sve, sto bi moglo da se radi iz svakakvog otpada, i pusti planetu zemlju da zivi, odnosno da covecanstvo pocne da zivi uporedo sa planetom a ne od nje.\nRealizacija neceg takvog je daleka, ali odluka o tome mora da se donese ubrzo.\nMilan Novković 11:48 23.01.2009\nRe: Opet ja razmisljao\nJa mislim da je "prirodno" i da se krećemo po opciji 2.\nTačno je da treba vremena, industrija nafte, npr, je toliko velika da po prostoj inerciji nije lako primetiti kako se stvari menjaju na bolje, ali ja mislim da su, računate na nivou pojedinca u razvijenijoj sredini, stvari, "čistije", "urednije" i, najvažnije, konceptualno se okrećemo u pravu stranu.\nbackground noise 17:45 23.01.2009\nJa se nadam da cemo ici u tom pravcu. Sad je pitanje zasto se neko uopste nada ovom ili onom, pogotovu sto je jasno da cu biti opravdano odsutan?\nVerovatno me ogranicava moj dozivljaj sveta, zivota, planete, volim da pecam i provodim vreme po potocima i malim rekama. Ponekad imam zelju da se stopim sa okolinom.\nAli mozda je prvo nasa neminovnost.\nU svakom slucaju, bilo koji izbor od navedena dva bice velika promena jer je trenutni trend stihijski, radimo ono sto umemo i mozemo.\ngorran2 16:19 23.01.2009\njedna od zabluda o besmrtnosti\nPostoji ideja kako možemo da zamrznemo svoje telo, skeniramo svoj mozak, učitamo sve podatke iz svog mozga u neki uređaj za skladištenje... pa da to jednom ponovo bude pokrenuto - i, eto nas, ponovo živih, pobedili smrt!\nOna se zasniva na jednoj materijalnoj grešci, jednom nesporazumu ili jednoj zameni identiteta.\nMaterijalna greška, ili možda nesporazum - zavisi kako gledate - odnosi se na shvatanje šta je to život.\nZamena identiteta sastoji se u pretpostavci da je "život" identično sa "ja".\nŽivot, to je mnoštvenost dinamičkih samoodrživih sistema i procesa koji se spontano reprodukuju. Život u tom smislu je jedna objektivna pojava, deo fizičke stvarnosti.\nNagon koji zovemo životnim nagonom međutim, nagon koji izaziva strah od smrti, takmičarski instinkt, nagon koji produkuje želju za besmrtnošću - ustvari ne teži očuvanju života u onom prvom smislu. Života kao objektivne realnosti.\nPotpuno je ravnodušan prema njemu.\nTo je nagon za održanjem potpuno apstraktnog "jastva", neyavisno od bilo kakvog njegovog konkretnog sadraja. I za unapređenjem njegovog rejtinga među drugim konkurentskim "jastvima".\nTaj nagon je apsolutno ravnodušan prema činjenicama. Ako smatramo da će nam drugačiji nos doneti takmičarsku prednost - pazite, ne u smislu samoodržanja, samo u smislu rejtinga - vrlo lako ćemo se odreći "svog" nosa i instalirati nešto drugo. Da ne pričam o mišićima, jetri, grudima, penisu (zavisno od pola).\nČak i sećanja. Bez velikog problema odreći ćemo se vlastitih sećanja i vlastite prošlosti u korist neke u kojoj smo, na primer, neki heroji, yveyde, i koja će nam obezbediti bolji rejting i veću probojnost "jastva".\nZnači, ono što zaista želimo da sačuvamo kad želimo da odložimo i izbegnemo smrt - ustvari je, u pogledu sadržaja, potpuno prazno. Veličina informacije koju želimo da sačuvamo jednaka je nuli.\nJer, radi se samo je jednoj potpuno apstraktnoj žudnji, besadržajnoj "crnoj rupi".\nZato su sva stremljenja da sačuvamo svoje mozgove, uzgajamo svoje organe - mada razumljiva - potpuno uzaludna, promašena i zasnovana na nesporazumu.\nRadi se o automanipulaciji. Ili, još preciznije, manipulaciji jedne strane i bezobzirne sile unutar nas.\n"Mi" uopšte ne stremimo da sačuvamo sebe, nego da iščaurimo iz sebe neko suštinski drugo nad-biće po diktatu takmičarskog duha, sujete i konkurencije.\n"Jastvo", odnosno želja za opstankom, je najveći neprijatelj onoga što mi jesmo.\nTehnologija je njegova sluškinja.\nMilan Novković 18:32 23.01.2009\nRe: jedna od zabluda o besmrtnosti\nGorane, ja se slažem da u našim što dubljim a što plićim nagonima ima i lošeg, pogotovo iz perspektive, jedne ili više njih, civilizovanog.\nSamo, ja mislim, da su stvari na mestima na kojima jesu u našoj duši s razlogom.\nDa nije bilo želje za opstankom mnogo su veće šanse da ne bismo opstali, skoro sigurno ne bismo opstali, pa tako ne bi bilo onoga što ti zoveš "životom". Zato nam je bog evolucije i usadio tu želju.\nIzdvojiti subjektivno iz života je skoro kao izdvojiti intelekt uopšte iz života, ako sam dobro razumeo da je tebi ok želja za životom kod životinja, ali dodatna želja za ubrzanim napretkom kod ljudi nije.\nŽelja da se pobedi smrt, po meni, nije ni približno povezana sa željom za životom koji se nikad ne završava a koliko ti to impliciraš, nego sa željom za nekom osnovnom kontrolom i kvalitetom. Tvoje je pravo da ti se ni to ne sviđa, ali sumnjam da bi bilo iznenaženja ako bi ljude stare 35 godina pitao da li bi radije živeli 65 godina zdravi kao drenovi, ili 75 a gde su od 40-te ozbiljnije bolesni. Ubeđen sam da bi skoro svi odabrali zdrav a kraći život.\nJa čak mislim da se i kod Kurzweill-a više radi o nezajažljivoj radoznalosti nego nezajažljivoj želji za životom.\nTako, meni želja za opstankom i ono što jesmo ne mogu da se odvoje kao kod tebe, nego su jedno, a tehnologija je sluškinja tog jednog, normalnog :)\nPazi, nekad smo se ubijali i golim rukama, pa kamenim sekirama. Tehnologija u lošim rukama i danas donosi zlo, ali u dobrim donosi dobro. A u svetu je više dobrih ljudi nego zih.\ngorran2 19:55 23.01.2009\nTehnologija u lošim rukama i danas donosi zlo, ali u dobrim donosi dobro.\nNisi me razumeo. Nemam ja ništa protiv tehnologije.\nHteo sam da potpuno zaobiđem moralne aspekte kao nebitne.\nI da ukažem na uvid koji je meni bilo zanimljiv:\nČovek ima tri miliona gena.\nMozak ima devet milijardi ćelija.\nMeđutim, ono "ja" koje je i subjekt, i objekt želje za opstankom, ono što ustvari želimo da produžimo kad se borimo sa smrtnošću, ima informativni sadržaj jednak nuli.\nMeni je vrlo zanimljiv tehnološki napredak. Na primer, nisam od onih koji su a priori protiv intervencija na genima, jer bi to, navodno, bilo "mešanje u posao Boga".\nTehnologija je moralno neutralna.\nMeđutim, taj entuzijazam koji je eksplodirao sa prosvetiteljstvom i industrijskom revolucijom, i koji se ubrzava sve do danas... Entuzijazam da ćemo uz pomoć napretka nekako "razrešiti" (!?), "zadovoljiti" (!?) naše porive, žudnje, potrebe... On bi mogao da postigne svoj cilj na neke sasvim neočekivane načine.\nNa kraju krajeva, ništa lakše nego obmanuti svest. I učiniti nervni sistem "zadovoljnim".\nIli, na primer, damo svečanu pionirsku zakletvu da nećemo varati. I onda napredujemo, napredujemo... U jednom trenutku, prestanemo da umiremo. Počnemo da zamenjujemo istrošene delove novim. Samo poboljšanim. Počnemo da dograđujemo našu inteligenciju dodacima, da bismo mogli da pratimo trku. Počnemo da ugrađujemo instrumente za usmeravanje i oblikovanje emocionalnosti.\nI ja posle svega toga mislim o sebi kao o ja? Mada očigledno nemam baš mnogo zajedničkog sa onim detencetom sa crno-bele fotografije sa dva olupana automobilčića.\nNe. Vidiš, tim tehnološkim razvojem ustvari ne upravlja želja "to serve and protect". Iza toga stoji jedan drugi nagon, koji će veoma izmeniti čoveka, njegovo poimanje sebe, identiteta, i realnosti.\nI koji će se uskoro mnogo bolje eksplicirati i mnogo jasnije objaviti.\nUstvari, samo sa čistio svoj pištolj. I razmišljao o svom omiljenom pitanju: zašto se uz samoubistvo automatski prikači pretpostavka o mentalnom oboljenju ili stresu? Zašto " ne postojati" ne može biti priznato kao ravnopravan, logičan i razuman izbor?\nbackground noise 20:34 23.01.2009\nJa sam tu u maloj nedoumici:\nAko nesto ne mozemo da pojmimo, kao sto je nepostojanje, da li onda to moze biti nas razuman i logican izbor?\ngorran2 20:35 23.01.2009\nA postojanje - možemo da pojmimo?\nOut of Beirut 20:37 23.01.2009\nPretpostavljam zato sto postoji jedno 50% mogucnost da je bolje od postojanja. :)\nMilan Novković 20:54 23.01.2009\nOk, prvi put nisam najbolje razumeo. Sad mi je jasnije šta misliš, ali i dalje:\n- Kako nešto može da ti postoji a da ima nulto informativno punjenje? Kao da razdvajaš statički mozak i gene od dinamičkog, od procesa gde:\n- Ne samo da je misao, artikulisana ili ne, tj instinkt, osećanje, kako god, tj proces, nabijena informacijama nego je gustina informacija često veća nego u genima ili nervnim ćelijama. Čak i kad se setimo da je fiziološka podloga intelekta više u uvezanosti nervnih ćelija nego u samim ćelijama, a ta uvezanost se menja svakodnevno. Gušća je i zato što je proizvod tebe u tom trenutku kad "meriš" i okoline u tom trenutku.\nUopšte, um sad a tehnologija budućnosti je nerealna kombinacija, mi coevoluiramo sa sredinom, pa tako i tehnikom. Sredina-tehnika je kalup za naš um a um kalup u koji se uliva sredina.\nNišta se neće desiti preko noći, lako je za našu maštu sada :) Nekad je bilo normalno umreti sa 35 godina, a sad je to tragedija, u proseku.\nTi, čini mi se, odvajaš radoznalost od "to serve and protect" želje. Ja mislim da je neodvojivo. Bila je evolutivno potrebna. Zamisli mutaciju gde je osoba onomad imala pamet duplo veću od sugrađana. Džaba joj ako je falila radoznalost da izađe iz bašte iza kuće i razmožava tu pamet. A čak i ako nije izazila iz kuće takva osoba je mogla da ima tu sreću da radoznali partner grune na vrata, pa tako idu dalje i pamet i radoznalost.\nE sad, ovo sa kanalisanjem emotivnosti. Ne vidim zašto bi to čovek sebi ikad radio. Tj mogli bismo i sad dobrim delom da kanališemo uz konzumiranje raznih supstanci pa to ipak nije deo planiranja ni na jednom nivou danas. Mi ipak imamo dobar instinkt šta nam je u interesu održanja ne samo golog življenja nego i kvaliteta.\nI ja mislim da se za samoubistvo automatski kači oboljenje ili stres. Ali se ni dalje ne kači uvek. Ovo kačenje je, prosto, najefikasnija default akcija - ili jesu opipljivi obolenje ili stress ili su velike šanse da je tako.\nAli mi, kad dobro promislimo, prihvatamo da samoubistvo može da bude izbor.\nDozvoljen izbor, ja bih rekao, pošto ovde aksiomatika pomalo puca kad su u pitanju ravnopravnost, logika i razum, asimetrični koncepti više pomereni ka životu.\ngorran2 21:29 23.01.2009\nKako nešto može da ti postoji a da ima nulto informativno punjenje?\nEvo jednog misaonog eksperimenta:\nZamislimo da sam ja umro. Međutim, sačuvana je potpuna informacija o meni, sa sve mojim sećanjem, stanjem svesti, itd. I tehnologija je omogućila da se, 300 godina posle smrti, ponovo sintetišem.\nI - voila - eto mene ponovo, 300 godina posle smrti, da nastavim svoj život.\nOpet ja, dakle.\nZamislimo da - a to je sad očigledno moguće - budu sintetisana, ne jedan, nego dva primerka onoga što sam nekad bio ja.\nKoji bi od njih bio "ja"?\nDa li bi oni predstavljali nekakvo jedinstvo, samo na osnovu toga što su - činjenički gledano - potpuno identični?\nNaprotiv. Bili bi suparnici kao i svi drugi ljudi na planeti.\nDakle, "ja" je "nešto" što nema množinu. Singularia tantum.\n"Mi" ne predstavlja više "ja", nego sasvim poseban entitet.\nDakle, "ja" može da opstoji samo u jednoj količini (u jednini) - ako se to uopšte ima zvati količinom. Svako drugo "ja" nije "ja", nego "ti", "on", "ona"...\nA koji je njegov unutrašnji sadržaj? Pa, uprošćeno samo nagon da prihvati date činjenice (svoje telo, misli, osećanja), i da ih organizuje za konkurentnost, kao takmičara za rejting među ostalima.\nDakle, "ja" je logički (mada ne fizički) potpuno nezavisno od informacija - u kakvom se telu nalazi, koliko ima ruku, nogu i sl...\n"Ja" je samo informacijski potpuno prazan nagon koji pokreće te formacije sa konkretnim osobinama.\nE sad, ovo sa kanalisanjem emotivnosti. Ne vidim zašto bi to čovek sebi ikad radio.\nNisam ni ja hteo da kažem da bi čovek, tek tako, iz nekog razloga, odjednom počeo to da radi (mada radoznalost u tom smeru postoji).\nHteo sam da kažem nešto drugo. Danas, na primer, postoji nagon koji naočigled uvećava sise ženske populacije. To je jedna sila nezavisna od njih, kojoj one moraju da se povinuju, ili mogu eventualno da se suprotstave.\nNebitno. Za sada radi.\nZnači, hteo sam da kažem da postoje te sile koje već počinju da oblikuju i proizvode čoveka, a koje su objektivne, i nezavisne od naših subjektivnih želja.\nI mislim da ćemo se veoma iznenaditi kad konačno otkrijemo šta te sile i ti nagoni stvarno hoće da proizvedu.\nOut of Beirut 21:41 23.01.2009\nA u svetu je više dobrih ljudi nego zih.\nDa, sve dok zivotne okolnosti stimulisu fenotip 'dobrog' ponasanja (a ne, recimo, uslove Milgramovog eksperimenta). Te se okolnosti mogu preko noci promeniti u vreme krize.\nbackground noise 22:29 23.01.2009\nNaravno ne, bas kao ni nepostojanje, ali ga primamo zdravo za gotovo jer nam izgleda ocigledno da postojimo.\nUopsteno, ja i ne polemisem o vrednosti izbora izmedju zivota ili smrti, ni o vazecim moralnim normama niti me one interesuju, niti opravdavam apriori kacenje mentalnog ovboljenja ili stresa.\nPitanje je sta inicira izbor nepostojanja. Ako takav izbor nije emotivan onda mora biti veoma snazan i nepobediv zakljucak o besmislenosti postojanja (ili opstem nepostojanju kao pravom stanju stvari). Kako?\nKad sam bio u sedmom razredu padnem ja u depresiju. Pa se porodica zabrine, pa me posecuju tetke i stricevi, majka i otac cupaju kose i na kraju me odvoedu kod pishologa. Decji psiholog ne zna sta da kaze, jer sa njim nisam ni hteo da pricam. Pa me posalju kod psihijatra. Ja se sa njim ispricam, on izadje i kaze im da mi oduzmu knjige i da me isteraju napolje da se igram. Brisuci celo maramicom, secam se, kaze ocu da sam ga skoro ubedio da je svet sazet u tacku koja misli. I da sve ovo sto radimo nema nikakvog smisla niti ima smisla ziveti. Naivna postavka znam, ali to su teme koje su douvek mucile covecanstvo.\nPostojanje primamo zdravo za gotovo. Cak i uslucaju da je ono iluzija, na osnovu cega izabrati nepostojanje?\nbackground noise 22:32 23.01.2009\nTe sile su oduvek postojale. Tehnologija ih je oslobodila. Kad smo vec kod toga, tehnologija napreduje pa ce uskoro i muskarci moci da povecavaju moderatora.\nMilan Novković 23:04 23.01.2009\nOpet ja, dakle\nČak i da je tako to "ja" nije prazno u informativnom smislu, nego bogato, ubrzano se menjalo i danas a posle 300 godina bi brzina promene bila još naglašenija.\nNaravno, dve ličnosti koje su u jednom trenutku bile skoro identične i sve brže i sve više se sad razlikuju.\nOk, kao i mnoge druge stvari, što je nešto kompleksnije to su mu veće šanse da bude jedinstveno.\nJa na ovo ni dalje ne gledam ni priblišno kao ti :)\nZbog jednostavnosti hajde da iz tvog "rejtinga" izbacimo preživljavanje, grabljenje dobara i slično. Zamisli umetnika koji ima partnera (tj ne interesuje ga više rejting kod suprotnog pola), parvi kvalitetnu umetnost i ljudima se svidja. Rejting emtnika raste i to mu prija. Dve stvari:\n- Zar misliš da je to priznanje jedini razlog zašto se umetnik bavi umetnošću? Skoro sigurno nije. U organizacionom fenomenu milijardi neurona sakrila se negde i kompleksna potreba za stvaranjem koju ne interesuje samo rejting sveta spolja.\n- Zar ima nešto loše u uživanju priznanja sa strane? Skoro sigurno ne. Ako bi bilo i ako bismo se "izlečili" od toga skoro sigurno bismo se žestoko i otuđili, mehanizovali socijalnu interakciju i napravili korak nazad ka životinjskom.\nProsto, ja mislim da "ja" kao prečišćen abstrakt ne postoji nego je jako bogato i fluidno i sasvim sigurno ga donekle definiše i sredina.\nDanas, na primer, postoji nagon koji naočigled uvećava sise ženske populacije. To je jedna sila nezavisna od njih, kojoj one moraju da se povinuju, ili mogu eventualno da se suprotstave.\nDobro, ali to je kao bura na površini mora koje je duboko 5 kilometara. Sveprisutne fluktuacije kao manifestaciaj životne energije oko nas. Ako nema podvodnih vulkana ili zemljotresa (spoljni faktori kad je more u pitanju) ispod stotinjak metara nema više tog talasanja. A i cena tih grudi je pod uticajem spoljnih faktora i menja se kroz vreme.\nPa postoje, ali i sile imaju dinamiku, nisu uvek iste i izložene su suprostavljanju. Inače bi situacija bila slična kao kad neka pametna, vašna ali uvređena osoba napusti firmu i misli da je posle nje potop. A nije, firma se prilagodi.\nU prirodi akcija i reakcija idu zajedno i nagon za životom je katalizator potrebne ravnoteže.\nMilan Novković 23:14 23.01.2009\nJeste, samo "sve dok" traje, pogotovo na nekoj "ispeglanoj" krivoj civilizacije, gde jedan rat vidimo kao šum a ne systemic pomeraj, i ne vidim šta može da promeni tok osim, recimo, gde resursa toliko ponestane da počinju da se ukrštaju ga golim preživljavanjem.\nKao što ti kažeš "u vreme krize" samo opet, ako nije globalna i posebno duboka svaka lokalizovana akcija ka lošem će pre ili kasnije udariti u neprobojan zid reakcije.\ngorran2 00:51 24.01.2009\nDa se složimo oko neslaganja\nProsto, ja mislim da "ja" kao prečišćen abstrakt ne postoji nego je jako bogato i fluidno i sasvim sigurno ga donekle definiše i sredina..\nKako ja shvatam, ti smatraš da je "ja" u suštini informacija, i da se sledstveno može memorisati, konzervirati i replicirati. Ja to opovrgavam.\nAko te zanima, mogu o ovome više sutra.\nOvo je za mene jako zanimljiva tema, tako da bih to odvojio u posebnu raspravu.\nAko bude interesovanja.\nMilan Novković 10:19 24.01.2009\nRe: Da se složimo oko neslaganja\nGorane, ako zaboravimo potpuno na pitanje tehničke izvodljivosti i zamislimo misaoni eksperimenat gde je jedna osoba potpuno iskopirana u delicu sekunde. Ja mislim da možemo da verujemo:\n- U telo i život kao organizacioni fenomen klasičnog, onog o čemu već znamo, bez novih sili ili kvantnih fenomena.. U tom slučaju nije lako pobeći od ove mogućnosti o kojoj ja pričam. Naravno, sve teče, svo vreme, potpuno idealno kopiranje ne postoji ni kad bude moguće itd. Tako, ako i postoje identični ja postoje tako samo teorijski, u deliću sekunde, posle se menjaju. Definiše ih i sredina. Bez čula jedva da postoji svest, dugo se smatralo da ne postoji.\n- Ili verujemo u nove fenomene kao Penrouseove kvantne koji se dešavaju u microtubulema, neke nove sile. Realnost će, velike su šanse, da se pokaže kao mnogo čudnija nego što je mi sad poznajemo.\nNaravno, ja verujem u naučni progres i čuda koja dolaze. Ta čuda mogu da idu u razne strane. I onda mi kao deo maštanja dođe vreme kad mi jedno moguće čudo privlači paznju pa ostala zanemarim.\nŠanse su da ja zbog inženjerskog pristupa stvari drugačije dešinišem od tebe pa onda ni ne možamo da pričamo istu stvar.\nNpr, dva ista šrafa, naravno, po mnogo kriterijuma nisu identični. Kvantni mehaničar može da nam kaže da nam nije dovoljan ni moćan kompjuter samo da zabeležimo sve razlike. Ali, automehaničaru su stvarno isti.\nAli, zamisli svoju kopiju kojoj nije rečeno da je kopija, i nije rečeno ni tvom prijatelju da je to kopija kako će kopija i prijatelj da zaključe da se ne radi o Goranu od pre par dana?\nNaravno da je posmatraču sa strane jasno da su razlike ogromne, ali šta tebi znači činjenica da kopija i tvoj prijatelj nemaju načina da spoznaju da ta kopija nisi ti? Kako bi tebao da razmišlja tvoj prijatelj, ili ta kopija?\ndexter92 12:52 24.01.2009\nPrincipijelno se ne slazem sa tim da bi neki 'apgrejdovi' na telu bili apriori rukovodjeni sujetom. Ljudima je 'urodjeno' da teze nekom boljitku , nekom blagostanju, to je inherentna potreba.\nSto se tice 'problema identiteta' mislim da se mi i sad umiremo i radjamo drugaciji svakoga dana. Koliko svako od nas ima slicnosti sa dobom kad smo bili bebe, deca od 3 godine ili sa osobom koja smo bili pre samo 5 godina?\nPravo pitanje je da li postoji nesto nepromenjivo, neka esencija naseg bica , neki 'nosilac' naseg sustinskog 'ja'?\nJa iskreno nisam bas ubedjen u scenario da je iskljucivi noslilac svesti materija jer nam postojanje nekih fenomena kao sto je npr. intuicija sugerise neke druge koncepte.\nIzgleda da je realnost kompleksnija ili drugacija od modela koje nam danas pruza nauka.\nFizika pokusava da svet objasni matematickom zakonitoscu sto je mislim malo verovatno.\nMozda je 'ukupna realnost' potpuno idealisticka (u filozofskom smislu). Mozda je ona poput beskrajnog mora mogucnosti gde individue i kolektivi biraju smerove kretanja kao kada se razvija neki fraktal (ali bez repeticije) i ulaze u nove 'lokalne subjektivne realnosti' od kojih je nas svet samo jedna od bezbroj instanci.\n'Instrumenti navigacije' kroz to more bi mogli biti i nasa stremljenja i nasa inteligencija i nasa verovanja...\ngorran2 14:38 24.01.2009\nBiću krajnje koncizan\njer ovde ima mnogo pitanja od kojih svako ponaosob zahteva ozbiljnu raspravu.\nPoslužiću se slikom.\nMoj cilj: besmrtnost. Odnosno, nastavljanje života. Odnosno, nastavljanje "mene".\nKako će mi tehnologija pomoći (da se razumemo, ovo je samo jedan zamišljeni scenario)?\n1. U jednom trenutku, bilo za nekoliko sekundi, bilo za nekoliko hiljada godina, sintetisaće repliku.\n2. Replka će otvoriti oči, i ljubazni doktor će joj objasniti da doduše njegova (odnosno moja) ruka nije sasvim identična ruci koju sam imao u prošlosti. Naime, nešto je poboljšana i otklonjeni su neki strukturni nedostaci.\n3. Meni to ni najmanje neće smetati. Zato što ću ja imati (replicirano) sećanje. Naime,\n4. u mom kognitivno-afektivnom aparatu biće sadržan "film" mog života, koji ću ja moći da prepoznam, premotavam, analiziram. I nastavim.\n5. Međutim, ovaj "film" je u suštini jedna profana, ni po čemu posebna, sekvenca informacija. Ni po čemu posebna ni suštinski različita od drugih sekvenci informacija.\n6. Čak i moje "samoprepoznavanje" je jedan objektivni neurološki događaj, koji je - teoretski - moguće indukovati.\n7. Dakle, ekipa koja je uložila trud u to da me replicira, mogla je jednostavno da proizvede neki drugi "život" i neko drugo "sećanje". I niko ne bi imao primedbi.\n8. Čak ni "ja".\n9. Ma šta to "ja" bilo.\nUostalom, zar ne bi bilo bolje "proizvesti" bolje i ispunjenije "živote" sa većim procentom uspešnosti u savlađivanju nivoa i jednostavno ih "aploudovati" u svest?\nHteo sam dakle da kažem da razvoj tehnologije na radikalno nov i još neistražen način otvara pitanja života, smrti, besmrtnosti, identiteta, granice između "unutrašnjeg" i "spoljašnjeg".\nIli pre "dekonstruiše" naša vekovna stremljenja i samorazumevanja, pretvarajući ih u ... besmislicu?\nMilan Novković 15:45 24.01.2009\nRe: Biću krajnje koncizan\nBilo bi kad bi bilo moguće. Ali život je sećanje, sadašnji rad, planiranje i maštanje o budućnosti plus neočekivano, u širini i bogatstvu, okruženje sa slučajnošću kao kljčnom komponentom.\nMi deo "uploadovanja" svakodnevno radimo konzumiranjem umetničkih dela, putopisa, informacija uopšte, pa nam je život donekle bolji ne samo dok to radimo nego i u a posteriori uživanjem u tim informacijama.\nOk, veliki deo radikalnog donosi i rizike kojih pre nismo bili svesni.\nNa pitanje o besmislici ja dajem negativan odgovor. I mislim da su naša vekovna stremljenja i bogatsvo prostora za samorazumevanje sa svakim novim vekom sve širi :)\nOut of Beirut 17:52 25.01.2009\nThe Edge, double-edged\nCitajuci odgovore, uvidjam da je Edge ostario, pa i pomalo otupeo. Iste teme, iste ideje se ponavljaju iz godine u godinu.\nKlimatolog Stephen Schneider pominje "the risk of passing a tipping point in which the melting becomes an unstoppable self-driven process." A ja sam mislio da je ta tipping point vec predjena ...najverovatnije. Sta on zna, klimatolog :)\nMoja generalna primedba je da su nacionalne vlade adekvatno organizovane za probleme devetnaestog veka (ili ranog dvadesetog), a sasvim lose za sadasnje doba. Naucno-tehnoloski razvoj sam po sebi to nece resiti. Pitam se cak da li neki naucnici uopste adresiraju ovaj problem. Globalizacija i optimizam ranog 20-og veka su se slomili zbog losih procena ljudi na komandnim pozicijama, i ne vidim objektivne razloge da se to ne ponovi.\nMilan Novković 09:53 26.01.2009\nRe: The Edge, double-edged\nCitajuci odgovore, uvidjam da je Edge ostario, pa i pomalo otupeo. Iste teme, iste ideje se ponavljaju iz godine u godinu\nPomalo, slažem se. Ima dosta ispitanika, a i nije lako otići na "wild frontiner" pa uvezati poznato i nepoznato.\nJa nemam neko jako mišljenje o tipping point i dozvoljavam mogućnost da je priča pomalo naduvana što zbog nove, zelene svesti među nama, pa emerging ekonomija, pa atmosferske cikličnosti koju manje razumemo itd.\nSlažem se, vlade zasigurno kaskaju. Nekako im to dođe po definicijama - svaki nagliji pokret zahteva i nagliju potrošnju novca, što je u politici loša izborna strategija. Preveliko čeprkanje po biznisu, pogotovo pokreti koji imaju potencijal da sputavaju biznis su opasni. I mi glasači smo daleko od idealnih tako što smo lakši na ideologiji nego na ceni koju za tu ideologiju treba platiti.\nJa jesam optimista i dalje, iako sam, naravno, i sam iskusio kako to ume da bude i "bolest". Samo, kao i svaki drugi "one trick pony" ja sam odrastao sa optimizmom i posle dosta godina suviše sam lenj i nefleksibilan za pesimističke vežbe :)


SRPSKI GRAD NAJCRNJA TAČKA ČETVRTOG TALASA "Ljudi nam umiru, nešto se dešava" | Najnovije vesti - Srbija danas\n21.09.2021. • 07:52 Srbija Danas/Telegraf\nZaustavili su slavlja. Pokrenuli kampanju za vacinaciju kakvu do sad niko nije.\nČak su i povećali obuhvat vakcinisanih građana, a epidemijska situacija u Novom Pazaru i dalje je nestabilna i nesigurna. Pored velikog broja potvrđenih slučajeva zaraze korona virusom, beleži se i veliki broj preminulih osoba.\nZa samo nedelju dana, zapravo prošle nedelje, u Opštoj bolnici u Novom Pazaru, preminulo je 29 pacijenata od posledica izazvanih korona virusom, pokazuju zvanični podaci Štaba za vanredne situacije.\nPrema tim podacima, za 7 dana preminula su 22 pacijenta iz ovog grada, četiri su iz susednog Tutina, dok su tri pacijenta iz Raške.\nKRIZNI ŠTAB TRAŽI POOŠTRAVANJE MERA: Jedna od solucija je KOMPLETNO ZATVARANJE - ovo su neke od mogućih odluka\nU prvih 19 dana septembra u ovom gradu preminule su 63 osobe od kojih je 41 iz Novog Pazara, 13 iz Tutina, sedam iz Raške i dve iz Sjenice.\nNajviše preminulih u jednom danu ovog meseca do sada je zabeleženo u subotu kada je zbog posledica izazvanih korona virusom preminulo sedam pacijenata od kojih je šest iz ovog grada i jedan iz Tutina.\nTokom prethodnog dana hospitalizovamo je 11 pacijenata iz ovog grada, a na lečenju se trenutno nalaze 182 pacijenta od kojih je 11 na respiratorima a devet na kiseoničkoj potpori.\nDirektor Zavoda za javno zdravlje u Novom Pazaru Šefadil Spahić da je uprkos svemu epidemijska situacija u tom gradu i dalje nestabilna i nesigurna, iako se prošle nedelje smanjio broj potvrđenih slučajeva zaraze, kao i broj prvih pregleda.\n- Imali smo postotak obolelih negde oko 48 odsto. To je najviše koliko smo imali, pa 42 odsto u toku ovog meseca, a sada to pada na 35 odsto. Pada i broj prvih pregleda, ali vidite i sami da se nešto dešava, ljudi umiru - kaže Spahić.\nOn podseća da su zbog "rata" sa koronom, ukinuli slavlja u ugostiteljskim objektima, skratili vreme verskih obreda uz strogo pridržavanje mera distance, pokrenuli kampanju za vakcinaciju...\n- Za ovih 20 dana u septembru vakcinisali smo prvom dozom 2.140 što je u odnosu na prošli mesec u porastu. Sada je ukupno prvu dozu primilo 24.621 osoba, revakcinisano je više od 20.000 a treću dozu je primilo skoro 2.000. Mi se nadamo da će sve ovo da da pozitivan rezultat - kaže Spahić, koji nas je, da bismo saznali informacije o preminulima uputio na bolnicu u Pazaru i njene kliničare.\nSlavlja se u ovom gradu, odlukom gradskog Kriznog štaba za borbu protiv korona virusa ne organizuju u ugostiteljskim objektima od 13. septembra. Dogovor je da ovakva odluka ostane na snazi sve do se epidemiološka situacija u gradu ne poboljša.\nSa druge strane, pokrenuta je i kampanja za vakcinaciju. Na jednom od videa vidi se čovek pored panoa sa umrlicama koji, između ostalog, govori "da ako te umrlice nisu dovoljan razlog za vakcinaciju, onda ne zna šta jeste".\nNa infektivnom odeljenju niko nije smeo da da izjavu, to radi kako su rekli "nadležna služba", a sa direktorom se nije stupilo u kontakt jer je bio van kancelarije.\nNovi Pazar je, da podsetimo, non-stop u centru pažnje tokom epidemije korona virusa. Ako je iz nje malo i izašao, to je bilo kratkog daha.\nSvi pamtimo katastrofu iz jula prošle godine kada im je za 24 sata preminulo 10 osoba.\nkoronavirus Novi Pazar vakcinacija kovid 19 smrt smrtnost\nCRNA UDOVICA UGRIZLA DEČAKA (4) U HRVATSKOM VRTIĆU! Vaspitačice primetile 3 stvari nakon ugriza\nSTANKOVIĆ MORA OVO DA VIDI: Zabrinuće se trener Zvezde, Danci se NE ŠALE! Spektakularan fudbal (VIDEO)\nOVO IH JE PONOVO ZBLIŽILO: Tara i Mateja odneli pobedu u igrici Velikog šefa (VIDEO)\nBrnabić: U paralelnoj stvarnosti Junajted medije OEBS uvodi verbalni delikt u Srbiju\nČEKALI GA SAT ISPRED STADIONA: Navijači Barselone napali Kumana posle poraza od Reala\nLISTE ČEKANJA NA OPERACIJU ILI PREGLED PREDUGAČKE: Oglasio se dr Ašanin "Sve je podređeno koroni"\nDUPLA DISKVALIFIKACIJA - NECENZURISANI SNIMAK TUČE! Brutalni UDARAC - izbio mu VAZDUH?! Detalj svima PROMAKAO\nIspitivanja u toku: EMA počela ubrzanu procenu oralnog antivirusnog leka za lečenje koronavirusa kod odrasilih


Svečano otvaranje 11. skupa Gradištanaca održan je u subotu u dvorištu i objektu Osnovne škole „Svetozar Marković“. Potom je održano takmičenje u kuvanju, igre bez granica, izložba ručnih rado-va, kulturno-umetnički program u kojem su učestvovali gosti i deca iz Bačkog Gradišta (folklorni ansambl „Đeram“, citraši, deca iz osnovne škole), MKD „Petefi Šandor“ iz Bečeja, KUD „Tisamente“ iz Bačkog Petrovog Sela, „KMV“ iz Subotice i bečejska rok grupa „No name“.\n„Naši gosti tokom vikenda su bili gradonačelnici tih mesta sa delegacijom. Ukupno je bilo oko 150 ljudi koje smo morali da ugostimo, u tom smislu da spavaju, da večeraju i sve to. Došli su u petak posle podne, a otišli u nedelju posle ručka. Program manifestacije je bio raznovrstan. U kuvanju je svako spremao svoj specijalitet u kotlu od 50 litara, tako da je bilo hrane za sve učesnike. Specijalitete su mogli da probaju i oni koji nisu bili gosti ili učesnici, a porcija je za njih bila 100 dinara. Posle kulturno-umetničkog programa u Jankovićevoj sali organizovali smo večeru za goste i domaće predstavnike“, rekao je Laslo Feher, predsednik Saveta Mesne zajednice Bačko Gradište.\nNa pitanje koliko je novca iz budžeta opštine Bečej potrošeno za manifestaciju, Feher je rekao da još uvek ne zna tačan iznos, ali da novac nije korišćen iz opštinske kase: „Ne, ne. Iz budžeta nije uzet ni dinar. Sve je iz naših novaca. Bilo je sponzora koji su nam pomagali i mi smo se sami snalazili. Za ugošćavanje i spavanje nije trebalo ništa da se plati, naši meštani su to sami sredili. Za sada nije ništa uzeto iz budžeta, ali videćemo. Ostalo je još nepokrivenih ’rupa’ i pitaćemo da li ćemo dobiti pare. Mada, što se tiče Mesne zajednice, mi u budžetu imamo pare za ovu priredbu, ali ne znam da li ćemo ih uopšte dobiti, jer znamo kakva je situacija. Koliko je tačno koštala manifestacija sada ne mogu da kažem, ali sigurno nije bila ispod 200.000 dinara“.\nOrganizator manifestacije trebalo je da bude Mesna zajednica. Međutim, prema rečima Vladimira Jovanovića, člana Saveta Mesne zajednice, većina članova Saveta sa organizacijom nije imala nikakve veze. Feher je rekao da to nije tačno: „U tom smislu to nije tačno, jer je Savet u septembru doneo odluku da će organizovati susret. Obezbeđen je u budžetu Mesne zajednice i novac za ovu priredbu. Automatski, to je organizovala Mesna zajednica u saradnji sa ’Kulturkorom’ iz Bačkog Gradišta“.\nPrilikom svečanog otvaranja bile su istaknute zastave opština iz koje su došli gosti, ali ne i zastava Srbije. Propust je brzo ispravljen. „Bile su dve pogreške. Državna zastava nije ni trebala da bude istaknuta, jer se radilo u susretu naselja. Bile su istaknute samo tri zastave naselja koje su gosti sami doneli. Mi smo želeli da istaknemo i zastavu Srbije, doneli smo je, i deca su trebala da je postave. U međuvremenu je bilo problema sa tehnikom i oni su je ostavili sa strane. U međuvremenu su stigli i gosti i tek kasnije smo primetili da zastave nema. Možda je bila i moja greška, ali kada smo uvideli propust, istakli smo zastavu Srbije. Takođe, želim da demantujem da je na otvaranju govoreno samo na mađarskom jeziku. Lično sam se prisutnima obratio na dva jezika. Gosti su govorili na svom maternjem jeziku“, rekao je Feher.\nVladimir Jovanović, član Saveta Mesne zajednice Bačko Gradište, ima drugačije viđenje: „Većina članova Saveta nije učestvovala u organizaciji manifestacije. To je sto posto istina, a to potkrepljujem onim što sam mogao videti. Bio sam na otvaranju i tu osim Lasla Fehera, Jožefa Kelera i Zoltana Petera, sekretara Mesne zajednice, nisam video druge članove. Bio je, u stvari, prisutan i Agošton Legvari, ali nisam primetio da ima obeležja organizatora. Savet ima petnaest članova, pa vi prosudite sami da li je većina učestvovala u organizaciji. Što se tiče svečanog otvaranja, sva obraćanja su bila na mađarskom jeziku, sve dok nije došao Peter Knezi, predsednik opštine, koji se obratio i na srpskom i na mađarskom jeziku. Feher sigurno nije rekao na srpskom jeziku ni jednu jedinu reč. Ne znam koliko je koštala proslava, ali znam da je Feher na Savetu, kada smo se dogovarali da ćemo praviti susret, rekao da je obezbedio 500.000 dinara od opštine Bečej. Na sledećoj sednici Saveta ćemo vrlo žustro raspravljati o ovoj situaciji i tražićemo da nam se podnese izveštaj, ali ne usmeni, nego dokumentovan“, rekao je Jovanović.\nViše iz ove kategorije « NUNS, NDNV i „Lokal pres“: Pritisci na lokalne medije\tŠta ne možemo ispred svojih kuća? - Zelena trava doma mog »


Jan 15, 2016 fotoaparati, Nikon, Nikon COOLPIX A10, Nikon COOLPIX A100\nKompanija Nikon je asortiman COOLPIX kompaktnih fotoaparata obogatila sa dva nova modela dizajnirana tako da odišu jednostavnošću – COOLPIX A100 od 20,1 megapiksela je fotoaparat koji možete da nosite svuda sa sobom, tanak je i moderan, a COOLPIX A10 od 16,1 megapiksela ima dodatni rukohvat za lako držanje i raspored dugmadi koji olakšava rad, pa fotografisanje sjajnih slika pretvara u zabavu.\nTežak približno 119 g, sa baterijom i SD karticom, COOLPIX A100 je toliko lagan da možda nećete ni osetiti da vam je u džepu ili u torbi, ali ima mnoštvo funkcija koje olakšavaju fotografisanje. Optički zum objektiv NIKKOR od 5x (može da se proširi funkcijom Dynamic Fine Zoom1 i do 10x) fotografiše prelepe krupne planove porodice i prijatelja i možete i da dodajete specijalne i brze efekte da biste fotografiji dali jedinstveni izgled. Automatski birač scene automatski bira najbolji režim kada identifikuje subjekat i utvrdi uslove fotografisanja. HD filmovi mogu da se snimaju dodirom na dugme, a smanjenje zamućenja pri pokretu pomaže da slike ostanu oštre i jasne.\nAF sa nalaženjem cilja omogućava fotoaparatu da predvidi i da se automatski fokusira na primarnog subjekta, bez obzira na to da li je reč o čoveku ili malom predmetu. Dvanaest efekata za retuširanje posle fotografisanja u okviru glamuroznog retuširanja može da doda šminku pomoću opcija „Senka za oči”, „Maskara” ili „Puder” ili da sakrije podočnjake. Dug radni vek baterije pruža približno 250 slika ili oko sat vremena snimljenih filmova i omogućava vam da dugo fotografišete, a CCD senzor slike od 20,1 megapiksela daje slike visoke rezolucije koje će moći značajno da se uvećaju. Dostupan u nekoliko modernih boja, Nikon COOLPIX A100 beleži nezaboravne trenutke na jednostavan način.\nModel COOLPIX A10 je dizajniran tako da se korisnicima omogući jednostavno rukovanje. Optički NIKKOR zum objektiv od 5x (26–130 mm ekvivalent u formatu od 35 mm) je prilagodljiv i može da fotografiše izraze lica u krupnom planu, ali i široke grupne snimke. Jasan LCD monitor od 6,7 cm / 2,7 inča omogućava jednostavno kadriranje snimaka, a automatski birač scene automatski bira najbolji režim scene za sve situacije. Prebacivanje sa fotografisanja na snimanje HD filmova je lako pomoću namenskog dugmeta za snimanje „Film”, a smanjenje zamućenja pokreta smanjuje podrhtavanje fotoaparata i omogućava snimanje video zapisa bez seckanja i oštrijih fotografija.\nSlike mogu da se poboljšaju pre snimanja brojnim specijalnim efektima, a odmah posle snimanja mogu da se dodaju i brzi efekti na samom fotoaparatu. Tajmer osmeha snima kada detektuje da se subjekt osmehuje, a funkcija „Bez treptanja” prikazuje poruku upozorenja ako detektuje da je subjekat trepnuo. Efekat za omekšavanje tena lica ima poboljšanu detekciju lica i povećanu kontrolu ekspozicije za ten, pa subjekti na portretima uvek izgledaju savršeno.\nInes Bernardes, menadžer proizvoda za COOLPIX u kompaniji Nikon Europe, izjavila je: „COOLPIX A100 se savršeno uklapa u vaš stil života ako vam je potreban fotoaparat za svakodnevnu upotrebu koji je dovoljno mali da stane u džep ili torbu, a koji može da zabeleži životne trenutke kod kuće ili u inostranstvu i napravi kristalno jasne slike. Model COOLPIX A10 ima dodatni rukohvat za lako držanje koji naglašava sam dizajn, ali i efikasno umanjuje zamućenje koje nastaje usled pomeranja fotoaparata prilikom fotografisanja. Korišćenjem AA baterije se omogućava fotografisanje na bilo kom mestu.”


POČETNAGENERALRezultati Vijeća za vode bit će objavljeni u listopadu\n13 / 09 / 2021 GENERAL, ŽIVOT\nrezultati kruga vode bit će objavljeni u oktobru\nMinistar poljoprivrede i šumarstva dr. Bekir Pakdemirli: „Svakim danom sve više shvaćamo vrijednost vode u našoj zemlji, koja je pod uticajem klimatskih promjena. U tom kontekstu dovršit ćemo rad Vijeća za vode koji smo obavljali 6 mjeseci uz učešće svih naših dionika i brzo ćemo poduzeti mjere. ”\nMinistar poljoprivrede i šumarstva dr. Bekir Pakdemirli rekao je da su se negativni efekti klimatskih promjena i globalnog zagrijavanja počeli osjećati u svim društvenim i ekonomskim poljima, posebno u poljoprivrednim djelatnostima. Ističući da se iz tog razloga vrijednost vode bolje razumije, ministar Pakdemirli je rekao: "Povećanje društvene svijesti, obrazovanje i aktivnosti podizanja svijesti o ispravnom i efikasnom korištenju vode jedna je od naših najvažnijih strategija."\nMinistar poljoprivrede i šumarstva dr. Bekir Pakdemirli dao je izjave o prvom Vijeću za vode u istoriji Republike. U okviru Vijeća za vode, u 11 različitih radnih grupa, uključujući Ministarstvo poljoprivrede i šumarstva, 66 akademik sa 141 univerziteta, učesnici iz 38 nacionalnih nevladinih organizacija, predstavnici relevantnih javnih institucija i organizacija, predstavnici gradskih općina, Predstavnici vodovodnih i kanalizacijskih uprava, 32 privatna sektora i korisnici vode, istaknuo je kako je ukupno 1631 sudionik iznio svoje ideje i prijedloge. Pakdemirli je također rekao:\n“U okviru Vijeća za vode provodit ćemo aktivnosti podizanja svijesti o efikasnom korištenju vode. Istovremeno ćemo nacrtati okvir za efikasno korištenje i upravljanje vodama u industriji i općinama. Vijeće za vode je važna platforma koja ima za cilj upravljanje vodom iz jednog izvora. Osnova zakona o vodama, koji se planira donijeti kako bi se postigao cilj upravljanja na jednom mjestu, bit će formiran zajedničkim umom svih dionika. ”\nIZVJEŠTAJ O REZULTATIMA BIT ĆE OBJAVLJEN U OKTOBRU\nMinistar poljoprivrede i šumarstva dr. Bekir Pakdemirli je podsjetio da su radovi Vijeća za vode počeli u aprilu i rekao: „Radne grupe su završile svoje aktivnosti u periodu od maja do avgusta. Organizirat ćemo prvu sjednicu Vijeća za vode u listopadu, a zatim objaviti rezultate vijeća javnosti. ”\nZAKON O VODI DOLAZI\nMinistar Pakdemirli je izjavio da su oni također pripremili Zakon o vodama istovremeno u skladu sa potrebama za realizaciju odluka Prvog vijeća za vode i rekao: “Željeli bismo predstaviti Zakon o vodama Parlamentu zajedno sa završnom deklaracijom koju ćemo podnijeti našem predsjedniku. Ovim zakonom bit će osigurano upravljanje jednom rukom i koordinacija voda. Uvest ćemo propise u poljoprivredu, industriju i potrošnju vode u domaćinstvima. Tako ćemo djelovanje faktora poput klimatskih promjena i globalnog zagrijavanja osjetiti na minimumu. "On je rekao.\nLast Minute: Rezultati preferencija za LGS 2021 - Postavke za srednje škole bit će objavljene 26. jula\nKada će rezultati nabavke strojara TCDD-a i obuke radnika?\nRezultati TCDD nabavke osoblja će biti objavljeni\n11 od ministra Yıldırım. Izjava o konačnoj deklaraciji Vijeća za transport\nTender za prve dve faze biće objavljen u februaru


InfoBrcko.com - JP "Komunalno Brčko": Mi ne vodimo nikakve pregovore sa privatnim preduzećima u vezi sa prikupljanjem i odvozom smeća\nJP "Komunalno Brčko": Mi ne vodimo nikakve pregovore sa privatnim preduzećima u vezi sa prikupljanjem i odvozom smeća\tIstaknuto\n"Mi ne prihvatamo nikakav vid privatizacije Javnog preduzeća "Komunalno Brčko", nego aktivno radimo na stabilizaciji poslovanja, posebno posljednjih mjeseci, a efekti tih napora već su vidljivi. Fokusirani smo na proces nabavke novih vozila za prikupljanje i odvoz otpada i drugih kamiona i radnih mašina, u skladu sa zahtjevom za dodjelu grant sredstava, koji su nam Skupština i Vlada i odobrili za ove namjene".\n"Nedavno smo se odazvali sastanku kojem su prisustvovali i predstavnici nekoliko privatnih preduzeća, a na poziv Komisije za ekonomski razvoj i poljoprivredu Skupštine Brčko distrikta BiH. S obzirom na to da nas je pozvao predstavnik osnivača, naša je obaveza bila da prisustvujemo ovom sastanku. Međutim, teme koje su bile na dnevnom redu - koncept i korist kombinovanog vršenja usluga čvrstog otpada, i vršenje usluge samo od strane JP "Komunalno Brčko", te ekonomska opravdanost, opšti javni interes i privredni razvoj, sa aspekta vršenja ove usluge, nisu teme o kojima će JP "Komunalno Brčko" da raspravlja sa privatnim preduzećima, posebno ne sa onima koji imaju blokirane račune, koji ne izmiruju svoje obaveze, a neki od njih su i našem preduzeću dužni. Jedno od ovih preduzeća je nakon pravosnažne presude još 2013. godine, a nakon dvogodišnjeg sudskog postupka, u obavezi da izmiri obaveze prema JP "Komunalno Brčko" u iznosu od 74.803 KM, što još nije učinilo, te smo bili prinuđeni da pokrenemo izvršni postupak radi prinudne naplate potraživanja".\n"Ipak, mi ne želimo da analiziramo poslovanje ovih privatnih preduzeća, niti da komentarišemo njihove nebulozne ekonomske računice iz analize koje su dostavili na pola stranice bez ikakve detaljne argumentacije, to prepuštamo pojedincima iz institucija koji ovakve inicijative ohrabruju. Menadžment i Upravni odbor JP "Komunalno Brčko" imaju jedinstven stav u vezi sa ovom temom, a to je da ne prihvatamo konotacije da posao prikupljanja i deponovanja otpada JP "Komunalno Brčko" ne obavlja dobro, posebno u datim okolnostima i sa cijenama određenim i prije osnivanja javnog preduzeća".\n"Mi ne sporimo da osnivač može tražiti i drugi ekonomičniji princip rada, mada su cijene za usluge prikupljanja i odvoza otpada u Brčko distriktu BiH, koje su donesene 2006. godine, najniže u okruženju, ali isto tako ne vjerujemo da će privatna preduzeća pružiti kvalitetniju i/ili jeftiniju uslugu prikupljanja, transporta i deponovanja otpada na teritoriji Brčko distrikta BiH".\n"Ukoliko bi javnom preduzeću osnivač, kome je to i u nadležnosti, oduzeo dio teritorije sa koje prikuplja i odvozi otpad, novi pružalac usluge trebalo bi onda da preuzme kompletno pružanje usluge – ne samo odvoz otpada, nego i formiranje baze podataka kupaca, odnosno registraciju kupaca i korisnika usluge, postavljanje i održavanje kontejnera, redovno prikupljanje i odvoz otpada, održavanje teritorije sa koje vrši prikupljanje otpada, naplatu za pruženu uslugu, a u kasnijoj fazi i eventualne sudske sporove sa neredovnim platišama, te plaćanje naknade javnom preduzeću za odlaganje i zbrinjavanje otpada na gradskoj deponiji. To znači da našu postojeću bazu podataka kupaca i ostale, gore pomenute, usluge službi koje su uključene u ovaj proces, neće moći da koristi", stoji u saopštenju JP "Komunalno Brčko".\n"Ovom prilikom ističemo da je u RJ "Čistoća" trenutno zaposleno 108 radnika, od toga je 57 direktno angažovano na poslovima prikupljanja, transporta i zbrinjavanja otpada, a po potrebi i više (ispomoć kolega iz druge službe). Takođe je važno da naglasimo da JP "Komunalno Brčko" redovno izmiruje obaveze, te je samo u 2017. godini na ime doprinosa za zdravstvo, doprinosa za PIO/MIO, doprinosa u slučaju nezaposlenosti i poreza na plate uplatilo 3.512.812,82 KM, od čega se 803.263,60 KM odnosi na Radnu jedinicu "Čistoća", a prema sadašnjim projekcijama, približan iznos će biti uplaćen u javnu kasu i u 2018. godini, što se u analizi prilikom razmatranja ovih inicijativa očigledno zanemaruje".\n"Osim toga, društveno smo odgovorno preduzeće koje daje mogućnost sticanja prvog radnog iskustva pripravnicima, volonterima, studentima i đacima, jedina smo javna ustanova u kojoj osuđenici mogu da obave rad za opšte dobro na slobodi, podržavamo brojne društene događaje i aktivnosti i neodvojivi smo dio života ove lokalne zajednice".\n"Takođe, nastojimo da utičemo na izmjene i dopune Zakona o komunalnim djelatnostima, koji bi trebalo da omogući javnom preduzeću veća ovlaštenja u javnim poslovima. Za sada, takvo javno ovlaštenje postoji za posao humanog hvatanja i zbrinjavanja napuštenih pasa i brige o azilu za pse. S obzirom na intenzivnu saradnju i puno razumijevanje koje imamo od strane osnivača, očekujemo da ćemo u bliskom periodu preuzeti i druga ovlaštenja za koja ćemo se u toku ove godine kadrovski i materijalno osposobiti", stoji u saopštenju JP "Komunalno Brčko".


Bogdanović: Kakvu to imovinu traži Kosovo? | Srbija\nBogdanović: Kakvu to imovinu traži Kosovo? | Mondo Portal\n15. maj, 20:05\nBogdanović: Kakvu to imovinu traži Kosovo? 0 Podeli Podeli na facebook Podeli na twitter Podeli na viber Pošalji na mail\n26.04.2011. / 17:33 17:35\nBogdanović: Kakvu to imovinu traži Kosovo?\nMinistar za Kosovo i Metohiju Goran Bogdanović ocenio je da Kosovo ne može potraživati imovinu u bivšim zemljama SFRJ jer nije sukcesor, nije bilo republika u bivšoj državi i nije od Srbije priznato kao nezavisna država.\n"Povraćaj imovine, koju nekadašnja društvena i državna preduzeća sa Kosova poseduju u centralnoj Srbiji, nije moguć po modelu za imovinu preduzeća iz Slovenije i Hrvatske, budući da Kosovo nije od strane Srbije priznato kao nezavisna država, niti je u nekadašnjoj SFRJ bilo republika, pa se na nju ne može primeniti Sporazum o pitanjima sukcesije bivše SFRJ iz 2001. godine, koji su potpisale SRJ, BiH, Hrvatska, Slovenija i Makedonija", rekao je Bogdanović agenciji Beta.\nOn je kazao da je Srbija, u prethodne tri decenije, u razvoj Kosova i Metohije uložila oko 18 milijardi dolara i dodao da je Srbija stvarni vlasnik nekadašnjih društvenih preduzeća sa Kosova i Metohije.\nPrema njegovim rečima, Fond za razvoj Srbije ima vlasničke udele u oko 150 preduzeća na Kosovu i Metohiji, čija vrednost premašuje 140 miliona evra po osnovu ulaganja države u privredu Kosova i Metohije.\nOn je dodao i da se, po podacima Privredne komore Srbije, potraživanja srpskih preduzeća prema Kosovu i Metohiji, što po osnovu ulaganja i vlasništava, što po osnovu kredita, kreću oko 190 miliona evra.\n"Preduzeća iz centralne Srbije i Vojvodine imala su svoje filijale, ispostave i poslovnice, ili zavisna preduzeća na teritoriji Kosova i Metohije, koja su počev od 2003. godine predmet protivpravne prodaje od strane Kosovske povereničke agencije, a kasnije Kosovske agencije za privatizaciju", naveo je Bogdanović.\nOn je naveo primer beogradskog PKB-a koji ima udeo od preko 50 posto vlasništva u čak 13 preduzeća na Kosovu i Metohiji, koja predstavljaju zavisna privredna društva u sastavu Holdinga PKB.\nMeđu njima su, prema rečima Bogdanovića, Pećka pivara, Kosovo-vino, Metohija-vino, Orvin, Voćar, PIK Kosovo Polje.\nOn je dodao da su, na primer, u sastavu beogradskog Ineks Intereksporta hotelski kompleksi Narcis i Molika na Brezovici.\n"Priča Prištine da je formirala komisiju za povraćaj imovine kosovskih preduzeća na prostoru bivše Jugoslavije nije ništa do bacanje prašine u oči i pokušaj da se skrene pažnja sopstvene javnosti sa aktuelnih, gorućih problema u pokrajini i istovremeno homogenizuje politička elita kosovskih Albanaca", rekao je Bogdanović.\nOn je dodao da je Priština u prethodnim pregovorima izbegavala bilo kakvu ozbiljniju raspravu po pitanju imovine, "bežeći od te teme na sve moguće načine".\nJedan od direktora u Ministarstvu inostranih poslova Kosova Ramuš Tahiri izjavio je da se imovina 172 preduzeća sa Kosova nalazi u državama bivše SFRJ i najavio da će Priština uskoro zataražiti njen povraćaj.\nKako su preneli kosovski mediji, najveći broj kosovske imovine nalazi se u Srbiji i Crnoj Gori. U Srbiji su, prema tim podacima, ostala 104 preduzeća, u Crnoj Gori 42, Bosni i Hercegovini 15, Hrvatskoj šest, Makedoniji četiri i Sloveniji jedno.


Obaveštenje o kolačićima – Hotel Ercoli House, zvanični veb sajt | Hoteli u Rimu\nOvo Obaveštenje o kolačićima se odnosi na veb sajt www.hotelercoli.com koji je u vlasništvu i kojim upravlja objekat Hotel Ercoli House i opisuje način na koji koristimo lične podatke prikupljene putem kolačića i ostalih tehnika, uključujući i piksele (u daljem tekstu "kolačići") na našem veb sajtu www.hotelercoli.com (u daljem tekstu "veb sajt").\nUkoliko želite da ne dozvolite upotrebu kolačića opisanih u ovom odeljku, a nije vam direktno dostupna ova opcija (na primer, u podešavanjima pretraživača), kontaktirajte objekat na info@hotelercoli.com .\nUkoliko imate pitanja ili nedoumica u vezi sa obradom vaših ličnih podataka ili ako želite da ostvarite bilo koja prava koja imate u skladu sa ovim obaveštenjem, slobodno nas kontaktirajte na info@hotelercoli.com . Možete i da se obratite lokalnim vlastima zaduženim za zaštitu podataka ako imate pitanja ili žalbi.


LG 43”(108 cm) Full HD TV\nObogaćuje sve boje do dosad neviđene živopisnosti\nJedinstvena obrada LG TV-a ne samo da poboljšava boje već podešava zasićenje, nijanse i osvetljenost. Boje oživljavaju s većim intenzitetom i dubinom.\nResolution Upscaler - poboljšajte rezolucije slike\n*USB je potreban da bi se sačuvale datoteke sa igrama


REPCONS 2.0: BiH, Srbija i Crna Gora nisu spremne da uspešno vode energetsku tranziciju\nBosna i Hercegovina, Crna Gora i Srbija nisu spremne za uspešno vođenje energetske tranzicije, pa im preti haotično stanje „savršene oluje“ (engl. perfect storm), kada se tranzicionim procesima ne može upravljati, sa nesagledivim socioekonomskim posledicama, navodi se u izveštaju „Barometar spremnosti država za održivu energetsku tranziciju“ sa nazivom „Savršena oluja – nekontrolisana dekarbonizacija elektroenergetskog sektora Zapadnog Balkana“.\n„Barometar spremnosti država za održivu energetsku tranziciju“ daje presek stanja u BiH, Crnoj Gori i Srbiji na osnovu istraživanja u kojem je svoje stavove iznelo 126 predstavnika vlada, ministarstava, parlamenata, zatim državnih regulatora, elektroprivreda, kao i privatnih kompanija, akademske zajednice, nevladinih organizacija.\nIstraživanje su u toku 2021. sprovele think-tank organizacije NERDA, ASOR i CLEAR u okviru projekta REPCONS 2.0, koji je nastavak projekta REPCONS. Autori Izveštaja su Mirza Kušljugić, profesor sa Fakulteta elektrotehnike Univerziteta u Tuzli, Nikola Rajaković, profesor sa Elektrotehničkog fakulteta Univerziteta u Beogradu, Damir Miljević, konsultant u oblasti energetske tranzicije iz BiH, i Miroslav Vujnović, finansijski konsultant iz Srbije.\nS obzirom na rezultate istraživanja, glavna njihova preporuka BiH, Crnoj Gori i Srbiji je da moraju što pre započeti javnu diskusiju o energetskoj tranziciji kako bi se razjasnile nedoumice. Takođe su se odlučili da Barometar za 2021, s obzirom da je namera da se priprema svake godine i to za svih šest članica Energetske zajednice iz ovog regiona, kao poruku iskoristi latinsku izreku „Periculum in mora“ ili „Opasnost je u odlaganju“.\nEnergetska tranzicija se u tri države ne vidi kao deo treće industrijske revolucije\nRestrukturiranje rudarskih regija i socioekonomsko zbrinjavanja radnika treba započeti bez odlaganja (foto: Tyna_Janoch from Pixabay)\nMirza Kušljugić, jedan od autora Izveštaja, kaže da se u tri zemlje regiona energetska tranzicija prihvata u načelu, ne doživljava se kao nešto hitno i odlaže se.\nTo se radi jer se ne uočavaju prilike koje nosi ova tranzicija, kao ključna komponenta “zelenog razvoja” i treće industrijske revolucije, a dekarbonizaciju se vidi kao nametnuta obavezu od strane institucija Evropske unije, dodaje on.\nAko država ne upravlja tranzicijom, onda će to uraditi tržište i spoljni politički interesi\nAli, vremena za gubljenje nema jer će se, kako ističe, ključni procesi u ovoj tranziciji desiti u narednih deset godina. Da bi ti procesi bili održivi i energetska tranzicija uspešna, dodaje Kušljugić, neophodno je da svaka država sama upravlja dekarbonizacijom energetike kako bi obezbedila sigurnost snabdevanja i izbegla velike socioekonomske poremećaje.\nTo će, kako on dodaje, uspeti samo sa širokim društvenim konsenzusom oko vizije i mape puta dekarbonizacije i sa učešćem svih društvenih aktera u sprovođenju ove “složene psihološke transformacije”.\n“Ukoliko se tranzicijom ne bude upravljalo na održiv način ona će se desiti stihijski, pod uticajem tržišta i vanjskih političkih pritisaka, a onda postoji opasnost od nekontrolisane transformacije ekonomije i društva koja može prerasti u scenarij savršene oluje”, navodi Kušljugić, i naglašava da svaka zemlja treba da napravi svoj put.\nŠto pre započeti javnu diskusiju da bi se razrešile nedoumice i nejasnoće\nZato je i glavna preporuka autora izveštaja „Savršena oluja – nekontrolisana dekarbonizacija“ za sve države da se o procesu energetske tranzicije mora što pre započeti javna diskusija, kako u stručnim krugovima tako i u široj javnosti jer ima puno nedoumica i nejasnoća o izazovima koje ovako radikalna transformacija nosi.\n“Ali, puno je i prilika da se razvoj energetike postavi na konceptu održivog razvoja. Trenutno nam na raspolaganju stoje oprobana rješenja da krenemo u energetsku tranziciju, barem sa “no regret” mjerama”, ističe Kušljugić.\nNajvažnije je, kako smatra, da se izazovi sa kojima će se susresti rudarske regije pretvore u razvojne prilike. Zato Kušljugić poručuje da je ekonomsko restrukturiranje rudarskih regija i socioekonomsko zbrinjavanja zaposlenih u industrijama u zalasku – rudnicima uglja i termoelektranama treba započeti bez odlaganja.\nNaravno, dodaje on, Evropska unija i međunarodne finansijske institucije trebalo bi da osiguraju ne samo tehničku podršku nego i adekvatna finansijska sredstva.\nDržave regiona moraju što pre započeti javnu diskusiju o energetskoj tranziciji (foto: iStock)\nMože više zelene energije, ali ne i smanjenje proizvodnje iz termoelektrana\nStavovi učesnika istraživanja govore da se u tri zemlje podržava i veće korišćenje obnovljivih izvora (OIE), posebno vetroelektrana, velikih solarnih i hidroelektrana, ali opet u načelu.\nKušljugić navodi da su odgovori pokazali da se pod dekarbonizacijom elektroenergetskog sektora većinom podrazumeva povećanje učešće obnovljivih izvora u proizvodnji, ali ne i smanjenje korišćenja uglja.\nDržavne institucije i elektroprivrede su najveći kočničari reformskih procesa\nTako u BiH i Srbiji više od dve trećine, a u Crnoj Gori više od jedne trećine učesnika istraživanja smatra da se prestanak korišćenja uglja neće dogoditi pre 2050. godine.\nZa trenutno loše stanje najodgovornije su državne institucije i elektroprivrede, smatraju učesnici istraživanja. One su, kako se navodi u izveštaju, trenutno najveći oponenti i kočničari reformskih procesa jer ne vide energetsku tranziciju kao treću industrijsku revoluciju, nemaju dovoljno stručnih kadrova, netransparentno donose odluke, nemaju odgovarajuće planove restrukturiranja.\nOdgovori na osnovne izazove energetske tranzicije\nInače, Izveštaj ima pet delova koji se odnose na osnovne izazove koje donosi energetska tranzicija:\nDekarbonizacija elektroenergetskog sistema i napuštanje korištenja uglja;\nSpremnost država za vođenje procesa energetske tranzicije;\nBarijere, oponenti i glavni nosioci energetske tranzicije;\nPovećanje korištenja obnovljivih izvora i njihova integracija;\nEkonomija energetske tranzicije i tržišta električne energije.\nTagovi: Damir Miljević, dekarbonizacija, energetska tranzicija, Mirza Kušljugić, Nikola Rajaković, REPCONS, termoelektrane, ugalj\nPočetna » Vesti » Električna energija » REPCONS 2.0: BiH, Srbija i Crna Gora nisu spremne da uspešno vode energetsku tranziciju


"Zmajevi" otputovali sa Sarajevskog aerodroma na utakmicu protiv Lihtenštajna, otpao i Kvržić | Sport.ba\n17. 11. 2019 - 12:09\n"Zmajevi" otputovali sa Sarajevskog aerodroma na utakmicu...\nMilinković-Savić srušio Inter i doveo Lazio na bod od prvog mjesta\nARSENAL NAPOKON UVJERLJIV Uragan Topnika u drugom poluvremenu, pogodio i Ozil\nSelektor Prosinečki, pored od ranije otpisana tri povrijeđena igrača – Amera Gojaka, Tonija Šunjića i Luke Menala, u Vaduzu neće moći računati ni na Miralema Pjanića i Zorana Kvržića jer su obnovili povrede aduktora, odnosno skočnog zgloba, te su prije odlaska u Švicarsku napustili zeničku bazu „Zmajeva“.\nZa razliku od prethodnih gostovanja, čarter letom za Cirih otputovalo samo desetak navijača i prijatelja naše reprezentacije (a ranije ih je bilo bar 50), te samo jedan novinar. Naravno, „Dnevnog avaza“ koji je uvijek uz naš državni tim. I kad pobjeđuje, i kad gubi.\nSarriju se trese klupa, Juve krenuo po najboljeg trenera današnjice: Na ljeto stiže i ponajbolji defanzivac svijeta\nOTKRIVENO Tajni sastanak šefa Liverpoola: Klopp će otkačiti kad čuje šta se dešava\nGoal: U sezoni iz noćne more Barcelona napokon dobila dobre vijesti\nVeliko slavlje u svlačionici Intera, Lukaku samouvjeren: Novi kralj je u gradu